Kiekkomaailma

Kiekkomaailma on kirjailija Terry Pratchettin luoma fantasiamaailma, johon hänen kirjansa sijoittuvat. Se on jättimäinen kiekko, jota kannattelevat neljä elefanttia: Berilia, Tubul, Great T'Phon ja Jerakeen.  Nämä taas seisovat maailmankilpikonna Suuren Kaksosen (Great A'Tuin) kuoren päällä, joka lipuu hiljalleen halki universumin. Kiekkomaailma on halkaisijaltaan noin 10 000 mailia ja sitä kiertävät kiekkomaailman kuu ja aurinko. Magia vaikuttaa Kiekkomaailmassa voimakkaasti, ja vaikka Kiekkomaailma monilta osin muistuttaa Maata, se noudattaa omia fysiikan lakejaan. Magian suuren vaikutuksen takia Kiekkomaailmassa elää useita velhoja ja noitia. Lisäksi magia saattaa silloin tällöin aiheuttaa repeämiä Kiekkomaailman todellisuuteen, jolloin Umpiulottuvuuksien hirviöt yrittävät hyökätä vallatakseen maailman.    

Kiekkomaailman väestöön kuuluu ihmisten lisäksi muun muassa ihmissusia, vampyyreita, peikkoja ja kääpiöitä. Kiekkomaailman kuuluisin kaupunki on Ankh-joen varrella sijaitseva kaupunkivaltio Ankh-Morpork.

 Taustaa 
Kiekkomaailman teoksille on tyypillistä fantasiamaailman esittäminen "realistisella" tavalla, jossa sankarit eivät ole elämää suurempia ja fantastisesta tulee tavanomaista päivittäisessa elämässä. Pratchett työskenteli jonkin aikaa toimittajana ja piti J. R. R. Tolkienin teoksista, mutta päätyi tekemään asiat toisin kuin eräät suuria moniosaisia sarjoja tekevät fantasiakirjailijat, jotka olivat suosiossa Tolkienin jatkuvan suosion ansiosta. Kolumnistina Pratchett teki kevyttä parodiaa Tähtien sodasta vuonna 1978. Ensimmäinen Kiekkomaailmaan sijoittuva kirja Magian väri julkaistiin vuonna 1983 pienenä painoksena alhaisien odotuksien myötä. Kirja ei saanut juurikaan huomiota ennen kuin BBC päätti tehdä lyhennetyn kuunnelman. Pratchettin teos sai huomiota ja tammikuussa 1985 Bantam Booksin osasto Corgi julkaisi kirjan taskukirjana.

 Kiekkomaailma-sarjan kirjat 

Kiekkomaailmanro  suom.  sidottu vuosi  nidottu vuosi  engl.  vuosi  teemat1.Magian väri20002004The Colour of Magic1983Rincewind2.Valon tanssi20012004The Light Fantastic1986Rincewind3.Johan riitti!20012003Equal Rites1987Noidat4.Mort19942002Mort1987Kuolema5.Velhous verissä20022003Sourcery1988Rincewind6.Noitasiskokset19932002Wyrd Sisters1988Noidat7.Pyramidit20022006Pyramids1989Egypti8.Vartijat hoi!19992001Guards! Guards!1989Vartiosto9.Eric20032006Eric1990Rincewind10.Elävät kuvat20032007Moving Pictures1990Media, velhot11.Viikatemies19962002Reaper Man1991Kuolema, velhot12.Noitia maisemissa19972002Witches Abroad1991Noidat13.Pienet jumalat20042008Small Gods1992Uskonto14.Herraskaista väkeä20042007Lords and Ladies1992Noidat, velhot15.Vartiosto valmiina palvelukseen20052008Men at Arms1993Vartiosto16.Elävää musiikkia20052010Soul Music1994Media, Kuolema, velhot17.Kiintoisia aikoja2006----Interesting Times1994Rincewind, velhot, Kaukoitä18.Naamiohuvit2006----Maskerade1995Noidat, ooppera19.Savijaloilla2007----Feet of Clay1996Vartiosto20.Valkoparta Karjupukki19982001Hogfather1996Kuolema, joulu, velhot21.Pojat urhokkaat2007----Jingo1997Vartiosto, nationalismi22.Viimeinen manner2008----The Last Continent1998Rincewind, Australia, velhot23.Carpe Jugulum2008----Carpe Jugulum1998Noidat, uskonto24.Maanalainen elefantti2009----The Fifth Elephant1999Vartiosto25.Totuuden torvi2009----The Truth2000Lehdistö, Vartiosto26.Aikavaras 2010----Thief of Time2001Kuolema, munkit27.------------The Last Hero2001Rincewind28.Yövartiosto 2010----Night Watch2002Kaarti, munkit29.Hirmurykmentti2011----Monstrous Regiment2003Sekalaista, Vartiosto30.Posti kulkee2012----Going Postal2004Tahmee von Lipwig31.Muks!2012----Thud!2005Vartiosto32.Lyödään rahoiksi2013----Making Money2007Tahmee von Lipwig33.FC Akateemiset2014----Unseen Academicals2009Rincewind, velhot34.Niistäjä2016----Snuff2011Vartiosto, Sam Vimes35.Täyttä höyryä2017----Raising Steam2013Tahmee von LipwigKiekkomaailman nuortenkirjatnro  suom.  sidottu vuosi  nidottu vuosi  engl.  vuosi  Ryhmä1.Mahtava Morris ja sivistyneet siimahännät2002----The Amazing Maurice and his Educated Rodents2003Sekalaista2.Vapaat pikkumiehet20032005The Wee Free Men2003Tiffany Särkynen3.Tähtihattu2004----A Hat Full of Sky2004Tiffany Särkynen, noidat4.Talventakoja2007----Wintersmith2006Tiffany Särkynen, noidat5.Keskiyö ylläni2011----I Shall Wear Midnight2010Tiffany Särkynen, noidat6.Paimenen Kruunu2018----The Shepherd's Crown2015Tiffany Särkynen

 Muut kirjat 
 The Art of Discworld
 The Pratchett Portfolio

 Elokuvat & tv-sarjat 
Terry Pratchett's The Color of Magic (suom. Terry Pratchettin Magian väri) (2008, perustuu Magian väriin sekä Valon tanssiin) on kaksiosainen televisioelokuva. Terry Pratchett teki pienen cameoroolin Astrozoologina.
Terry Pratchett's Hogfather/Terry Pratchettin Karjupukki (2006) on kaksiosainen televisioelokuva.
Terry Pratchett's Going Postal (2010) on kaksiosainen televisioelokuva. Pratchett teki cameon postimiehenä.
Soul Music (1997) on seitsemänosainen animaatiosarja.   
Wyrd Sisters (1997) on kaksiosainen animaatiosarja.

 Videopelit ja lautapelit 
Kiekkomaailmaan perustuen on julkaistu useita videopelejä kuten:
 The Colour of Magic (1986)
 Discworld (1995)
 Discworld II (1996)
 Discworld Noir (1999)
 Discworld: The Colour of Magic (2006, mobiilipeli)

Lisäksi on julkaistu lautapeli Discworld: Ankh-Morpork (2011).

Ensimmäinen videopeli The Colour of Magic oli tekstiseikkailupeli, joka julkaistiin vuonna 1986 ZX Spectrumille.
Perfect Entertainment kehitti pelit Discworld, Discworld 2 ja Discworld Noir, jotka julkaistiin vuosien 1995 ja 1999 välillä. Gregg Barnett suunnitteli Discworld-pelistä aluksi roolipelielementeillä versiota, jonka myötä hän pääsi neuvottelemaan oikeuksista peliin. Pelin toinen versio oli lähempänä lopullista versiota.

Useissa Kiekkomaailma-kirjoissa esiintyneitä hahmoja 

Rincewind on velhokoulutuksen saanut ihmismies, jonka maagiset lahjat ovat ala-arvoiset tai jopa olemattomat. Hän pukeutuu velhoille ominaiseen tapaan kaapuun ja velhon hattuun, johon hän on kirjaillut tekstin "veleho". Lisäksi hän omistaa kävelevän, tietoisesta päärynäpuusta tehdyn matkalaukun nimeltä "Matkatavara". Harvoja asioita, joita Rincewind taitaa, ovat useat kielet sekä pakeneminen. Hän on vastentahtoisissa seikkailuissaan päässyt vierailemaan muun muassa Vastapainomantereella ja salaperäisellä XXXX-mantereella.

Kuolema on lähes jumalaan verrattava persoonallisuus, jonka tehtävänä on opastaa edesmenneet sielut heidän kuolemanjälkeiseen elämäänsä. Hän viettää vapaa-aikansa tutkimalla ihmisiä ja yrittämällä ymmärtää ihmisyyttä ylipäänsä. Kuoleman puhetta kuvataan Terry Pratchettin kirjoissa isoina tikkukirjaimina, jotka erottuvat helposti muusta tekstistä. Kuolemalla on ottolapsi Ysabelle ja palvelija Albert. Hänellä on ollut myös oppipoika Mort. Ysabellella ja Mortilla on yhteinen lapsi, jonka nimi on Susan. Kuolema on esiintynyt kaikissa ilmestyneissä Kiekkomaailma-kirjoissa Vapaita pikkumiehiä lukuun ottamatta.

Kirjastonhoitaja on entinen velho, joka toimi kirjastonhoitajan tehtävässä velhojen oppilaitoksessa, Näkymättömässä Yliopistossa, kunnes erään maagisen tapaturman johdosta muuttui orangiksi. Vaikka opiston velhot ovat tarjonneet hänelle mahdollisuutta muuttua takaisin ihmiseksi, on Kirjastonhoitaja kieltäytynyt ja ilmaissut olevansa tyytyväisempi tämänhetkiseen tilanteeseensa kuin ihmisenä elämiseen. Vaikkei hän pystykään sanomaan muita äänteitä kuin "Uuuk" (lausahdus, joka tilanteesta riippuen voi olla lyhyt ja ytimekäs vastaus kysymykseen tai hyvinkin pitkä ja syvällinen mielipide tai selostus) ja "Iiik" (jonka hän huudahtaa säikähtäessään), niin hänen kanssaan pitempään kommunikaatiossa olleet henkilöt pystyvät ymmärtämään näitä viestejä täydellisesti. 

Porkkana on Ankh-Morporkin kaupungin vartioston kaksimetrinen korpraali, joka on saanut nimensä punaisesta tukastaan ja ruumiinrakenteestaan, joka on alaspäin kapeneva kuin porkkanalla. Kääpiöt kasvattivat hänet ja hän kuvittelee olevansa vain hiukan ylikasvanut kääpiö. Hänellä on maaginen miekka, joka uppoaa jopa kiviseinään. Porkkanalla on salaperäinen taito saada ihmiset sopimaan riitansa ja olemaan mukavia toisilleen. Tämän epäillään johtuvan siitä, että hän itse uskoo kaikkien ihmisten olevan mukavia toisilleen.

Lordi Vetinari on Ankh-Morporkin kaupungin hallitsija, patriisi, joka asuu palatsissa kaupungin keskellä. Hän on äärimmäisen ovela, mutta kuitenkin melko hyväntahtoinen hallitsija. Hänellä on pieni harmaa terrieri nimeltä Vuhveli.

 Lancren Noidat
 Esmerelda Säävirkku on Oinasvuorilla, Lancressa asuva noita, joka esiintyy mm. Nanny Auvomielen kanssa Kiekkomaailma useissa kirjoissa, myös nuortenkirjoissa Vapaat pikku miehet,Tähtihattu ja Talventakoja. Muori Säävirkkuna tunnettu noita harjoittaa ns. pollalogiaa, joka toisaalta tuntuu perustuvan placebo-efektiin ja toisaalta se tuntuu olevan todellista magiaa.
 Nanny Auvomieli
 Magrat Kynsilaukka

 Lähteet 

 Aiheesta muualla 

 Paula Jantunen: Night Watch . Kalaksikukko 11.12.2002.
 Vesa Sisättö: Vapaat pikkumiehet. Helsingin Sanomat 4.2.2004.
 Englanninkielinen Kiekkomaailma Wikia

*